Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: 84/1996. (VI. 14.) Korm. rendelettel.”
Paragraph Index: 278

1. Belépő vonatjegyzék (a továbbiakban: Bvj.) A külföldről érkező minden olyan vonatszerelvényről, mely a szolgálati kocsin kívül rakott vagy üres kocsit hoz, a vonatvezető vagy a határállomás MÁV, GYSEV állomásfőnöksége — közvetlenül a vonatszerelvény megérkezése után — köteles a határvámhivatalnak két példányban kiállított Bvj. átadásával árubejelentést adni. A Bvj. egyúttal a vámáruk nyilvántartására is, valamint egyszerűsített árutovábbítás esetén árunyilatkozatként is szolgál. A Bvj. alapján a vámhivatal a vonatszerelvényre kiterjedően ellenőrző vizsgálatot tart. Azoknál a vámáruknál, amelyeknek a belföldi forgalom számára történő vámkezelését a címzett vagy megbízottja a határvámhivatalnál kéri, az ellenőrző vizsgálattal egyidejűleg vámvizsgálatot is kell végezni. Az ellenőrző vizsgálat megkezdését és befejezését óra, perc feltüntetésével, továbbá a belépett rakott és üres vasúti kocsik számát a Bvj. mindkét példányán a vámhivatal igazolja, az eredeti példányt a vasútnak visszaadja. A számítógéppel előállított leporellós változatban benyújtott Bvj. az e rendelet 41. §-ában előírt adatokon kívül az alábbi adatokat tartalmazza: 1.1. a vámkezelés módjára utaló két betűből álló kódjelzést, úgymint 1.1.1. „TO”: belépő határállomásról belterületre vámáruként továbbított küldemény, 1.1.2. „AT”: tranzitküldemény (átviteli vámáru), 1.1.3. „BE”: a határállomáson a MÁVTRANS által, megbízás alapján belföldi forgalom számára vámkezelendő küldemény; 1.2. a vasúti kocsi tulajdonjelzését, számát (összesen 12 számjeggyel) konténer vagy kombinált fuvarozás esetén a vasúti kocsik száma alatt kerül feltüntetésre a konténer(ek) száma, a kombinált fuvarozási egység(ek) (kamion) rendszáma; 1.3. a „Tartalom megjelölés” címszó alatt rövid árumegnevezést és a VET által a HS alapján kidolgozott Harmonizált Árucikkjegyzék (HMN) szerinti 6 számjegyből álló kódszámot.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes